CELEX: 62014TN0567
Language: el
Date: 2014-08-01 00:00:00
Title: Υπόθεση T-567/14: Προσφυγή της 1ης Αυγούστου 2014 — Group OOD κατά ΓΕΕΑ — Kosta Iliev (GROUP Company TOURISM & TRAVEL)

20.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 372/18
            
         Προσφυγή της 1ης Αυγούστου 2014 — Group OOD κατά ΓΕΕΑ — Kosta Iliev (GROUP Company TOURISM & TRAVEL)
   (Υπόθεση T-567/14)
   2014/C 372/23
   Γλώσσα του δικογράφου της προσφυγής: βουλγαρική
   
      Διάδικοι
   
   
      Προσφεύγουσα: Group OOD (Σόφια, Βουλγαρία) (εκπρόσωποι: Dragia Dragiev και Andrey Andreev, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Kosta Iliev, Σόφια, Βουλγαρία (εκπρόσωπος: το γραφείο συμβούλων σε θέματα σημάτων και διπλωμάτων ευρεσιτεχνίας Zlatarevi)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει, βάσει του άρθρου 65, παράγραφος 3, του κανονισμού (ΕΚ) 207/2009, την απόφαση του τέταρτου τμήματος προσφυγών του ΓΕΕΑ της 2ας Ιουνίου 2014 στην υπόθεση R 1587/2013-4,
            
         
               —
            
            
               να καταδικάσει το ΓΕΕΑ και τον ενδιαφερόμενο, εφόσον παρέμβει στην υπόθεση ενώπιον του Γενικού Δικαστηρίου, στα δικαστικά έξοδα.
            
         
      Λόγοι και κύρια επιχειρήματα
   
   
      Αιτών την καταχώριση του κοινοτικού σήματος: Ο Kosta Iliev.
   
      Σήμα προς καταχώριση: Το εικονιστικό έγχρωμο κοινοτικό σήμα που περιέχει τα λεκτικά στοιχεία «GROUP Company TOURISM & TRAVEL», για προϊόντα και υπηρεσίες των κλάσεων 35, 39 και 43.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η εταιρία Group OOD.
   
      Αντιταχθέν σήμα ή σημείο: Μη καταχωρισμένο σήμα, το οποίο συνίσταται σε ουσιαστικού δικαίου δικαιώματα επί ενός σημείου που περιέχει τα λεκτικά στοιχεία «Group company».
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής ως αβάσιμης.
   
      Προβαλλόμενοι λόγοι:
   
   
               —
            
            
               Παράβαση του άρθρου 76, παράγραφος 1, του κανονισμού (ΕΚ) 207/2009 (κακώς εξετάστηκε αυτεπαγγέλτως το περιεχόμενο του βουλγαρικού νόμου).
            
         
               —
            
            
               Παράβαση του άρθρου 76, παράγραφος 2, του κανονισμού (ΕΚ) 207/2009 (τα προσκομισθέντα αποδεικτικά στοιχεία δεν αξιολογήθηκαν ούτε συνολικώς ούτε ορθώς).
            
         
               —
            
            
               Παράβαση του άρθρου 8, παράγραφος 4, του κανονισμού (ΕΚ) 207/2009 (τα προσκομισθέντα αποδεικτικά στοιχεία και τα προβληθέντα νομικά επιχειρήματα δεν εξετάστηκαν σε σχέση με τις προϋποθέσεις που θέτει η διάταξη αυτή).